Na osnovu člana 38 stav 1 tačka 26 Zakona o lokalnoj samoupravi ("Službeni list Crne Gore", br. 2/18, 34/19 i 38/20) i člana 54 stav 1 tačka 31 Statuta Glavnog grada ("Službeni list Crne Gore - Opštinski propisi", broj 8/19), Skupština Glavnog grada - Podgorice, na sjednici održanoj 17. decembra 2020. godine, donijela je:

ODLUKU

O DOPUNI POSLOVNIKA

SKUPŠTINE GLAVNOG GRADA

Član 1

U Poslovniku Skupštine Glavnog grada ("Službeni list Crne Gore-Opštinski propisi", br. 31/19 i 16/20), poslije člana 93 dodaje se novi član, koji glasi:

“**Član 93a**

**Učešće odbornika na sjednici Skupštine i glasanje elektronskim putem**

Odbornik kojem je, usljed primjene mjera zaštite stanovništva od zaraznih bolesti, aktom organa uprave nadležnog za inspekcijske poslove ograničena sloboda kretanja (mjere izolacije), može glasati i učestvovati u radu sjednice Skupštine i njenih radnih tijela elektronskim putem.

Učešće u radu i glasanje iz stava 1 ovog člana vrši se putem dvosmjerne video komunikacije, u realnom vremenu, tako da se bez sumnje može utvrditi identitet odbornika.

Odbornik iz stava 1 ovog člana dužan je najkasnije do početka zakazane sjednice ili nastavka prekinute sjednice obavijestiti predsjednika Skupštine, odnosno predsjednika radnog tijela, u pisanoj ili elektronskoj formi o postojanju razloga za glasanje elektronskim putem.

Odbornici koji su u roku i na način iz stava 3 ovog člana obavijestili predsjednika Skupštine, odnosno predsjednika radnog tijela o postojanju razloga za glasanje elektronskim putem, smatraju se prisutnim sjednici, odnosno računaju se u kvorum i mogu glasati podizanjem ruke ili prozivkom.“

Član 2

Ova odluka stupa na snagu danom objavljivanja u "Službenom listu Crne Gore - Opštinski propisi".

Broj: 02-016/20 -1121

Podgorica, 17. decembra 2020. godine

SKUPŠTINA GLAVNOG GRADA - PODGORICE

PREDSJEDNIK,

dr Đorđe Suhih